હૉસ્પિટલમાં સારવાર લેવા આવતા અને પાસે આવેલા વિસ્તારમાં રહેતા એક સિનિયર સિટિઝને આ વિશે મિડ-ડે LOCALને જણાવ્યું હતું કે ‘અમારો આખો પરિવાર આ જ હૉસ્પિટલમાં સારવાર લેવા આવે છે. જોકે છેલ્લા ઘણા વખતથી સુધરાઈ આ હૉસ્પિટલ સામે યોગ્ય ધ્યાન આપી ન રહી હોય એવું લાગી રહ્યું છે, કેમ કે હૉસ્પિટલના મેઇન ગેટ પાસે જોશો તો દિવસે-દિવસે ફેરિયાઓનું પ્રમાણ વધવા લાગ્યું છે. આથી લોકોને અવરજવર કરવામાં અડચણ થાય છે. હું હૉસ્પિટલમાં આવું ત્યારે નજર જાય તો ફેરિયાઓ ખૂબ ગંદકી કરતા હોય છે. હૉસ્પિટલમાં સ્વાસ્થ્ય સારું કરવા લોકો જતા હોય છે અને બહાર જ સ્વાસ્થ્ય ખરાબ કરતી વસ્તુઓ જોવા મળે છે. હૉસ્પિટલમાં કૅન્ટીન આવેલી છે અને લોકોએ જે જોઈતું હોય એ મળી રહે છે તો કયા કારણસર સુધરાઈ ગેટની પાસે ફેરિયાઓને બેસવા દે છે? એ ઉપરાંત ટૅક્સીવાળાઓ પણ ગેટ પાસે જ ઊભા રહે છે એટલે ટ્રાફિક પણ ઘણી વાર જોવા મળતો હોય છે.’